CELEX: 62013TA0562
Language: sk
Date: 2016-02-04 00:00:00
Title: Vec T-562/13: Rozsudok Všeobecného súdu zo 4. februára 2016 – Isotis/Komisia („Arbitrážna doložka — Rámcový program pre inovácie a konkurencieschopnosť — Zmluva REACH 112 — Vrátenie preddavkov — Oprávnené náklady“)

21.3.2016   
            
            
               SK
            
            
               Úradný vestník Európskej únie
            
            
               C 106/29
            
         Rozsudok Všeobecného súdu zo 4. februára 2016 – Isotis/Komisia
   (Vec T-562/13) (1)
   
   ((„Arbitrážna doložka - Rámcový program pre inovácie a konkurencieschopnosť - Zmluva REACH 112 - Vrátenie preddavkov - Oprávnené náklady“))
   (2016/C 106/32)
   Jazyk konania: gréčtina
   
      Účastníci konania
   
   
      Žalobkyňa: Koinonia Tis Pliroforias Anoichti Stis Eidikes Anagkes – Isotis (Atény, Grécko) (v zastúpení: S. Skliris, advokát)
   
      Žalovaný: Európska komisia (v zastúpení: L. Di Paolo a S. Lejeune, splnomocnení zástupcovia, za právnej pomoci pôvodne E. Petritsi, neskôr E. Roussou, advokáti)
   
      Predmet veci
   
   Jednak návrhy založené na článku 272 ZFEÚ smerujúce k vyhláseniu žiadosti Komisie o vrátenie preddavkov vo výške 47 197,93 eura, poskytnutých žalobkyni podľa zmluvy č. 238940 „REsponding to All Citizens needing Help (REACH 112)“, uzavretej medzi Európskym spoločenstvom a žalobkyňou za nedôvodnú, a subsidiárne k vyhláseniu žiadosti Komisie o vrátenie daných preddavkov, pokiaľ ide o výdavky predložené Komisii za prvé referenčné obdobie projektu REACH 112 vo výške 13 821,12 eura za nedôvodnú, a jednak vzájomný návrh na zaviazanie žalobkyne na vrátenie protiprávne zaplatených subvencii v rámci tejto zmluvy a úrokov z omeškania
   
      Výrok
   
   
               1.
            
            
               Konanie o žalobných návrhoch spoločnosti Koinonia Tis Pliroforias Anoichti Stis Eidikes Anagkes – Isotis smerujúcich k vyhláseniu, že keďže všeobecné podmienky šiesteho rámcového programu sa na predmetnú zmluvu neuplatnia, nemôže mať žalobkyňa na základe tejto zmluvy povinnosť zaplatiť paušálnu náhradu, a teda, že Európska komisia porušila predmetnú zmluvu, keď prejavila svoj zámer domáhať sa takej náhrady, sa zastavuje.
            
         
               2.
            
            
               Návrhu spoločnosti Koinonia Tis Pliroforias Anoichti Stis Eidikes Anagkes – Isotis smerujúci k vyhláseniu neexistencie právneho základu pre žiadosť o vrátenie preddavkov, ktoré jej boli poskytnuté v rámci zmluvy č. 238940 „REsponding to All Citizens needing Help (REACH 112)“, sa vyhovuje, pokiaľ ide o náklady deklarované touto spoločnosťou za prvé referenčné obdobie projektu REACH 112.
            
         
               3.
            
            
               Žaloba, ktorú podala Koinonia Tis Pliroforias Anoichti Stis Eidikes Anagkes – Isotis, sa v zostávajúcej časti zamieta.
            
         
               4.
            
            
               Návrh Komisie smerujúci k zaviazaniu spoločnosti Koinonia Tis Pliroforias Anoichti Stis Eidikes Anagkes – Isotis o vrátenie preddavkov, ktoré jej boli poskytnuté v rámci zmluvy č. 238940 „REsponding to All Citizens needing Help (REACH 112)“ sa zamieta, pokiaľ ide o náklady deklarované touto spoločnosťou za prvé referenčné obdobie projektu REACH 112.
            
         
               5.
            
            
               Koinonia Tis Pliroforias Anoichti Stis Eidikes Anagkes – Isotis je povinná zaplatiť Komisii sumu 33 376,81 eura, zvýšenú o úroky z omeškania vo výške 4 % ročne od 29. októbra 2013 do úplného zaplatenia tejto sumy.
            
         
               6.
            
            
               Koinonia Tis Pliroforias Anoichti Stis Eidikes Anagkes – Isotis a Komisia znášajú svoje vlastné trovy konania.
            
         
      (1)  Ú. v. EÚ C 9, 11.1.2014.